L-Awtorità tal-Ippjanar (PA) qalet li se tkun qed tordna li jitwaqqfu x-xogħlijiet illegali li bdew fuq is-sit fejn kien hemm ir-ristorant magħruf bħala l-Barracuda. Hi qalet ukoll li se tkun tagħti 'multa kuljum' fuq l-applikant. Intant, is-Sindku Nazzjonalista ta' San Ġiljan Albert Buttigieg allega li x-xogħol beda fl-ewwel tas-sena u s-sid tal-ġdid tar-ristorant neħħa l-gallariji tal-injam u t-twieqi. Dan kollu, sostna s-Sindku, sar mingħajr il-permess tal-PA. Fl-ewwel tas-sena, meta diversi kienu vaganza u l-entitajiet magħluqa, is-sid il-ġdid ta' fejn kien qabel… Posted by Albert Buttigieg on Monday, January 3, 2022 L-applikazzjoni għall-iżvilupp tgħid li se jsir tibdil fl-intern tal-bini u fil-faċċata tal-bini. Il-perit għall-proġett huwa l-perit u l-avukat Robert Musumeci. Minflok uffiċċji, kif inhu reġistrat il-bini taħt l-iskala 4A, l-applikazzjoni tgħid li l-bini se jinbidel ġol-iskala 4D biex isir stabbiliment tal-ikel. "Fl-1994, dan il-bini u dawk fil-periferija ġew skedati fit-Tieni Grad ta' bini protett," spjegat l-Awtorità. Il-PA qalet li l-applikazzjoni ġiet sospiża wara li talab għal dan Musumeci stess. Ikkonfermat ukoll li d-Direttorat għall-Ħarsien u l-Infurzar fi ħdan il-PA se jkun qed iħares is-sit biex jiżgura li ma jsir l-ebda żvilupp. Is-Supretendenza għall-Wirt Kulturali mħassba; l-NGOs kontra Skont rapport, ta' The Times of Malta, fil-kummenti tagħha rigward il-proġett, is-Supretendenza għall-Wirt Kulturali (SCH) qalet li ma kinitx kontra l-iżvilupp u li x-xogħol kien aċċettabbli minkejja li l-bini kien skedat fit-Tieni Grad. Madanakollu, hi qalet li xtaqet tispezzjona l-bini biex tifhem aħjar x'bidliet se jagħmel il-proġett. Semmiet ukoll li kellha xi dubji rigward il-bidliet fil-faċċata tal-bini. Intant, l-NGOs Din l-Art Ħelwa u l-Flimkien għal Ambjent Aħjar (FAA) appellaw lill-Awtorità biex ikunu aktar stretti fl-infurzar tagħhom biex każijiet bħal dawn ma jirrepetux ruħhom. L-FAA fakkret ukoll li Musumeci huwa konsulent mal-Gvern u li dan huwa sinjali ta' Gvern arroganti u li qed jirrenja fl-impunità li ħoloq hu stess. .td_uid_3_61d325ec28f18_rand.td-a-rec-img{text-align:left}.td_uid_3_61d325ec28f18_rand.td-a-rec-img img{margin:0 auto 0 0}